# Tverrfaglige temaer i IT-utviklerfaget

**Demokrati og medborgerskap**

I vg3 IT-utviklerfaget handler det tverrfaglige temaet demokrati og medborgerskap om hvordan ulike tjenester og algoritmer påvirker informasjonsflyten, og hvordan teknologi kan brukes og misbrukes. Det handler også om hvordan troverdig informasjon er en forutsetning for demokratiet. Videre handler det om å sikre tilgangen, påliteligheten og tilgjengeligheten til informasjon.

Eksempler på dette kan være:

* Planlegge løsninger med innebygd personvern og sikkerhet
* Håndtere påloggingsopplysninger på en sikker måte
* Utvikle brukergrensesnitt som ivaretar universell utforming
* Reflektere over hvordan teknologi kan misbrukes
* Arbeide under gjeldende regel- og avtaleverk

**Bærekraftig utvikling**

I vg3 IT-utvikling handler det tverrfaglige temaet bærekraftig utvikling om å forstå mulighetene teknologier kan gi for å utvikle løsninger som har positive konsekvenser for miljøet.

Eksempler på dette kan være:

* Utvikle løsninger som er energieffektive og bærekraftige
* Grønne anskaffelser